Document ID: 32004D0814

NEUVOSTON PÄÄTÖS,
tehty 4 päivänä lokakuuta 2004,
Euroopan hiili- ja teräsyhteisön ja Kazakstanin tasavallan hallituksen välillä tiettyjen terästuotteiden kaupasta tehdyn sopimuksen muuttamista koskevan Euroopan yhteisön ja Kazakstanin tasavallan välisen sopimuksen tekemisestä
(2004/814/EY)
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 133 artiklan yhdessä sen 300 artiklan 2 kohdan ensimmäisen alakohdan ensimmäisen virkkeen kanssa,
ottaa huomioon komission ehdotuksen,
sekä katsoo seuraavaa:
(1)
Euroopan yhteisöjen ja niiden jäsenvaltioiden sekä Kazakstanin tasavallan välinen kumppanuus- ja yhteistyösopimus (1) tuli voimaan 1 päivänä heinäkuuta 1999.
(2)
Kumppanuus- ja yhteistyösopimuksen 17 artiklan 1 kohdan mukaan Euroopan hiili- ja teräsyhteisön, jäljempänä ’EHTY’, alaan kuuluvien tuotteiden kauppaa säätelevät kyseisen sopimuksen III osaston määräykset, lukuun ottamatta 11 artiklaa, ja EHTY-tuotteiden kauppaa koskevia määrällisiä tuontirajoituksia koskevan sopimuksen määräykset.
(3)
EHTY ja Kazakstanin tasavallan hallitus tekivät 22 päivänä heinäkuuta 2002 tällaisen sopimuksen tiettyjen terästuotteiden kaupasta (2), jäljempänä ’sopimus’, joka hyväksyttiin EHTY:n puolesta komission päätöksellä 2002/654/EHTY (3).
(4)
EHTY-sopimuksen voimassaolo päättyi 23 päivänä heinäkuuta 2002, ja kaikki EHTY:n oikeudet ja velvollisuudet siirtyivät Euroopan yhteisölle.
(5)
Sopimuspuolet sopivat sopimuksen 11 artiklan 2 kohdan mukaisesti, että sopimusta jatketaan ja että kaikki sopimuksen mukaiset sopimuspuolten oikeudet ja velvollisuudet säilyvät ennallaan voimassaolon päättymisen jälkeen.
(6)
Sopimuspuolet ovat käyneet sopimuksen 2 artiklan 6 kohdassa edellytettyjä neuvotteluja ja sopineet sopimuksessa vahvistettujen määrällisten rajoitusten korottamisesta ottaakseen huomioon Euroopan unionin laajentumisen.
(7)
Muutossopimus olisi hyväksyttävä,
ON PÄÄTTÄNYT SEURAAVAA:
1 artikla
1. Hyväksytään yhteisön puolesta Euroopan hiili- ja teräsyhteisön ja Kazakstanin tasavallan hallituksen välillä tiettyjen terästuotteiden kaupasta tehdyn sopimuksen muuttamista koskeva Euroopan yhteisön ja Kazakstanin tasavallan välinen sopimus.
2. Muutossopimuksen teksti (4) on tämän päätöksen liitteenä.
2 artikla
Neuvoston puheenjohtajalla on oikeus nimetä henkilö, jolla on valtuudet allekirjoittaa sopimukset yhteisöä sitovasti.
Tehty Luxemburgissa 4 päivänä lokakuuta 2004.

Labels: 5
7
3
18
15